dh-unibe/image-text_koenigsfelden-charters-post-1500 huggingface dataset:
Allen den, die disen brief an sehent oder hoͤrent lesen, ✳ kùnde un̄ tuͤn kund ich, Heinrich ✳
Mùller, ✳ ein burgˀ Zovingen, ✳ un̄ vˀgich ✳ offenlich mit disem brief ✳ fùr mich un̄ alle min ✳
erben, ✳ dz ich en phfangen han ✳ von der erwirdigen ✳ un̄ geistlicher frowͤn ✳ Angnesen, ✳ eptischin, ✳
un̄ dem ✳ covent gemeinlich ✳ des ✳ closters ✳ ze ✳ Cùngsvelt, gelegen ✳ in Kostentzˀ bischtume, nach
der stat rechtung un̄ gewonheit ✳ Zovingen, ✳ mir un̄ minē erben, ✳ ein mùli in der ✳ stat, ✳ ist genemmet
die Hell Mùli, ✳ also dz ich ✳ alle jar ✳ da von zins geben sol ✳ zweinczig mùt korns, ✳ des sol sin ✳
zwen teil kerne un̄ der dritteil ✳ mùlikorn, ✳ un̄ sol och geben fùr ein swin ✳ ein phfunt phenn̄, ✳
Zovinger, genger un̄ geber. ✳ ich han ✳ och un̄ min erben ✳ die vorgenantē mùli enphfangen ✳ alle ✳
die wile, ✳ und si in der vorvˀschribennē eptischin ✳ un̄ des ✳ coventz ✳ des ✳ klosters ✳ ze ✳ Chùngsvelt
handē un̄ gewalt stat. ✳ ich sol och die mùli in eren han, ✳ un̄ were, dz die mùli ✳ ferbrunne ✳
vō selb fùr, ✳ so sol ich odˀ min erben die mùli widˀ ✳ machen ✳ un̄ buwͤn ✳ an des ✳ closters schadē. ✳
fùrbrùnne si aber ✳ vō gemeinē fùre, ✳ da vor got si, ✳ so bin ich noch min erben nùtz schuldig ✳
ze buwͤn ✳ die mùli. ✳ wer aber, dz ✳ ich oder min erben von ✳ der mùli muͤsten, ✳ so sol man ✳
mir odˀ minē erben ✳ ab legen ✳ oder ✳ widertuͤn ✳ den ✳ bù un̄ besserung, so ich an die mùli ✳
getan ✳ hat, ✳ ich oder min erben. ✳ wer abˀ, dz ich die mùli ✳ geboͤseret older geswecheret, so sol ✳
Heinrich Mùller ✳ odˀ min erben den schaden ✳ ab legen ✳ nach dem, ✳ als sich denne biderb lùte ✳
erkennent, ✳ ùns bedenthalben ✳ an geverde. ✳ man sol och mir ✳ un̄ minē erben die wuͤreinen ✳ unde
wasser rùnsen lassen ✳ gan ✳ an die mùli, ✳ als da har gewonlich ✳ ist gesin, ✳ an gevˀde. ✳ man sol mir ✳
och ✳ geben ✳ zehen fuͦder holtzes, ✳ dz ich die mùli da mit pessre. ✳ ez sol och dˀ for vˀschriben zins ✳
an gan ze sant Johans ✳ tag ✳ ze sunnegichtē, ✳ un̄ sol des ersten jars halben zins geben, ✳ un̄ denne ✳
jemˀ me ✳ vollen zins. ✳ un̄ diser vorvˀschribennˀ sache ✳ ze einˀ merˀn sicherheit, ✳ festunge ✳ un̄ waren ✳
gezùgnùsse, so han ✳ ich ✳ dem frommē un̄ vesten ✳ Walthern vō Elsas, ùnsern getrùwͤn, ✳ schulth̄ Zovingē,
erbeten ✳ fùr mich un̄ min erben, ✳ dz er sin ✳ e eigen in gesigel gehenket hat an disen brief, ✳ dz ✳
ich getan han durch bette willen ✳ des erbˀn knechtes Heinrichs Mùllers ✳ un̄ och Walthes, ✳ der do ✳
ze mal ✳ minˀ genedig₎ frowͤn ✳ amman wz, ✳ doch dis sache ✳ alle mir odˀ minē erben unschedlich. ✳
dis beschach un̄ wart dirr brief geben, ✳ do man zalt vō gottes geburt drùczehen hundert jar ✳
im vier un̄ sechtzgosten ✳ jar, ✳ in octava corꝑis xp̄i. ✳
Königsf. 327
Staatsarchiv
AARGAU
K
M 12
wie die mùli gelihen ist der erst
Helle Mûli